Document ID: /roh_data/filtered/swiss_laws_in_ROHinterleaved.jsonl.gz/4765

This text was translated from EN into Rumantsch Grischun.

At the start of each legislature period, the Federal Council shall submit to the Federal Assembly a dispatch on the legislature plan and a draft simple federal decree on the legislature plan. The simple federal decree shall define the policy guidelines and objectives of the legislature plan and assign to these the legislation of the Federal Assembly that is planned and the additional measures required to achieve each of these objectives. In the dispatch on the legislature plan, indicators shall be assigned to the objectives that allow the achievement of the objectives to be verified. The dispatch shall also contain an analysis of the situation that is based on the indicators. In addition, it shall provide a summary of all the draft legislation that the Federal Council plans to submit to the Federal Assembly during the legislature period (the legislative programme). The dispatch shall present the legislature financial plan. This shall set out the financial requirements for the legislature period, and indicate how the requirements are to be met. The objectives and measures of the legislature plan and the legislature financial plan shall be coordinated with each other in terms of subject matter and time scheduling. Amended by No I of the FA of 22 June 2007 (Legislature plan), in force since  1 Dec. 2007 (AS 2007 5231; BBl 2006 1837, 1857).

Il cumenzament da la perioda da legislatura suttametta il Cussegl federal a l’Assamblea federala ina missiva davart la planisaziun da la legislatura ed il sboz per in conclus federal simpel davart la planisaziun da la legislatura. Il conclus federal simpel definescha las directivas politicas e las finamiras da la planisaziun da la legislatura; per mintga finamira inditgescha el ils decrets planisads da l’Assamblea federala sco er ulteriuras mesiras necessarias per cuntanscher las finamiras. En la missiva davart la planisaziun da la legislatura vegnan attribuids indicaturs a las finamiras; quels permettan da controllar, sche las finamiras èn vegnidas cuntanschidas. La missiva cuntegna er in’analisa da la situaziun a basa dals indicaturs. Plinavant furnescha ella in survista da tut ils sbozs per decrets ch’il Cussegl federal prevesa da suttametter a l’Assamblea federala durant la perioda da legislatura (program legislativ). En la missiva vegn preschentà il plan da finanzas da la legislatura. Quel fixescha il basegn finanzial per la perioda da legislatura e mussa, co che quest basegn finanzial duai vegnir cuvrì. Las finamiras e las mesiras da la planisaziun da la legislatura ed il plan da finanzas da la legislatura vegnan coordinads in cun l’auter areguard la materia ed areguard il temp. Versiun tenor la cifra I da la LF dals 22 da zer. 2007 (planisaziun da la legislatura), en vigur dapi il 1. da dec. 2007 (AS 2007 5231; BBl 2006 1837, 1857).